Diari Oficial de la Generalitat Valenciana


Sumari del DOGV 6105, del 18-09-2009 (2009/10002)

RESOLUCIÓ de 16 de setembre de 2009, de la Direcció General d'Administració Autonòmica, per la qual es confirma, en els seus llocs respectius, el personal afectat per la Sentència 1270/08, del Tribunal Superior de Justícia de la Comunitat Valenciana, convocatòries 78/2004 i 79/2004, d'accés al grup D, sector administració general, pel torn de promoció interna, mitjançant la conversió directa de places, i se'ls convoca a l'acte de presa de possessió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6105

Data del DOGV
:   18-09-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/10158


Data del document
:   16-09-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 de setembre de 2009, de la Direcció General d'Administració Autonòmica, per la qual es confirma, en els seus llocs respectius, el personal afectat per la Sentència 1270/08, del Tribunal Superior de Justícia de la Comunitat Valenciana, convocatòries 78/2004 i 79/2004, d'accés al grup D, sector administració general, pel torn de promoció interna, mitjançant la conversió directa de places, i se'ls convoca a l'acte de presa de possessió. [2009/10500]
Per Orde de 16 de juny de 2009, de la consellera de Justícia i Administracions Públiques (DOCV núm. 6043, de 25 de juny de 2009) es disposa l'execució de la Sentència 1270/08, del Tribunal Superior de Justícia de la Comunitat Valenciana, recaiguda en el recurs d'apel·lació 441/2007, i es dóna una nova redacció a les bases 12.3 i 11.3 de les convocatòries 78/04 i 79/04, d'accés al grup D, sector administració general, pel torn de promoció interna, mitjançant la conversió directa de places.
Per consegüent, el passat dia 10 de juliol de 2009 va ser convocat, a la Direcció General d'Administració Autonòmica, el personal que va superar les proves selectives citades i que havia sigut titular de llocs de treball amb denominació: subaltern resident, subaltern supervisor, vigilant o supervisor de recepció, per tal que optaren, d'acord amb la nova redacció de les bases, entre haver sigut nomenat funcionaris de carrera del grup D en el lloc que eren titulars, prèvia classificació dels mateixos, o confirmar l'elecció realitzada en l'acte únic celebrat el 19 de setembre de 2008.
Amb data 20 de juliol de 2009, aquesta Direcció General ha reclassificat els llocs de treball d'aquells interessats que van optar per l'adjudicació del lloc de treball de què eren titulars, en data 19 de setembre de 2008, d'acord amb la nova redacció de les bases de les convocatòries 78/04 i 79/04.
De conformitat amb l'anterior, i en exercici de les competències atribuïdes en virtut del que disposa l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Confirmar el personal que es relaciona en l'annex de la present Resolució i que va superar les proves selectives de les convocatòries 78/04 i 79/2004, d'accés al grup D, sector administració general, pel torn de promoció interna per conversió directa de places, corresponent a l'Oferta d'Ocupació Pública de la Generalitat de 2004, en els llocs de treball de què eren titulars, a data 19 de setembre de 2008, i que en l'annex s'hi indiquen.
Segon
L'acte de possessió, a què queda convocat tot el personal relacionat en l'annex de la present Resolució, tindrà lloc el dia 1 d'octubre de 2009, a les 10,00 hores, a les seus següents:
a) Direcció Territorial de la Conselleria de Justícia i Administracions Públiques a Alacant, rambla Méndez Núñez, 41 (Torre Generalitat), 03429 Alacant, els qui siguen titulars de lloc en l'esmentada província.
b) Direcció Territorial de la Conselleria de Justícia i Administracions Públiques a Castelló, carrer Major, 78, 12986 Castelló de la Plana, els qui siguen titulars de lloc en l'esmentada província.
c) Direcció General d'Administració Autonòmica de la Conselleria de Justícia i Administracions Públiques, Servei de Provisió de Llocs, carrer Miquelet, 5, 2n pis 46076 València, els qui siguen titulars de lloc en l'esmentada província.
Tercer
Els efectes econòmics i administratius de la presa de possessió seran des del dia 15 d'octubre de 2008.
Quart
El personal que ocupe, amb caràcter temporal, algun dels llocs objecte de presa de possessió relacionats en la present Resolució, cessarà d'ofici el dia 30 de setembre de 2009.
Cinqué
Contra la present Resolució podrà interposar-se incident d'execució de sentència, davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 16 de setembre de 2009.- El director General d'Administració Autonòmica: Pedro Javier García Ribot.